Þetta var vel valið. –Já, við erum góð í að velja.
Þetta var mjög heilbrigt val.
Ég ætla að drífa mig í vinnuna. –Allt í lagi.
Ég hefði átt að vera mætt fyrir korteri.
Stevie?
Stevie!
Hvað? –Þetta er pabbi þinn. Hann sá mig.
Það eru handklæðin enn og aftur. Okkur vantar handklæði.
Pabbi þinn má ekki vita af þessu.
Það er niðurlægjandi fyrir mig.
Geymirðu handklæðin sem sagt hér?
Ég vildi gjarnan fá lykil ef svo er.
Gerðu svo vel.
Þetta er þvottapoki og baðmotta.
Ég skal útvega þér handklæði og ég kem með þau til þín.
Ég vildi gjarnan taka þau með mér. Ég þarf þau núna.
Nei, nei, nei, nei. Ég kem með þau til þín.
Stevie!
Er allt í sómanum? –Já, ég er bara dálítið upptekin.
Er einhver þarna inni? –Ha? Nei.
Ertu í hættu stödd? Blikkaðu augunum ef þú ert í hættu.
Stevie.
Það er alveg óþarfi.
Ég ætla að fara aftur í herbergið mitt
og síðan ætla ég að hringja í lögregluna.
Nei, hr. Rose, ekki hringja í lögregluna.
Pabbi, taktu bara handklæðin og farðu.
Ég er með allt sem ég þarf.
Gaman að sjá ykkur bæði tvö.
Hvað gerðist hjá ykkur? Hættu.
Hvað gerðist? –Þú sagðir eitthvað um...
Þú svafst hjá Stevie.
Sagði pabbi öllum frá því?
Nei, reyndar ekki en ég heyrði það í gegnum vegginn
því hann talaði með háu röddinni.
Hvernig var þetta annars? Krúttlegt?
Það var bæði fínt og furðulegt. Það var furðulegt og gott.
Það er æðislegt.
Gott en furðulegt. –Það er æði.
Það er eitt sem ég þarf að segja þér.
Ted langar að hitta vini mína
og því held ég að það sé komin alvara í spilið.
Það er aðeins liðinn hálfur mánuður. –Ég veit það.
Hvað áttu við, David?
Við ætlum sem sagt að halda partí heima hjá honum í kvöld.
Vertu mættur um sjöleytið.
Mér þykir þú ósvífin. Hvað ef ég hef áform um annað?
En æðislega krúttlegt. Taktu Stevie með þér.
Ég ætla ekki að taka hana með. Það er ekki góður tími.
Ég þarf aðeins að átta mig á því sem gerðist.
Þá það, en Ted er í búðinni að kaupa í matinn
og það er hugsanlegt að ég hafi nú þegar boðið henni.
Þetta verður svo gaman, David.
Börnin góð.
Okkur pabba ykkar langar að tala um svolítið við ykkur.
Ég er mjög upptekinn.
Ég get það ekki núna, ég hef ekki tíma.
Okkur skilst að þið hafið eignast vini hérna í bænum
sem þið viljið verja tíma með. –Guð minn góður.
Ég er ekki í stuði fyrir þetta núna.
Það er líka allt í lagi.
Við verðum samt að fara gætilega
þegar málið snýst um hjartað eða ákveðna líkamshluta.
Lausaleiksbarn í svona krummaskuði er ekki nokkuð sem við pabbi ykkar
getum hugsað okkur að takast á við í augnablikinu.
Það er fáránlegt því það eina sem mig langar í núna
er einmitt lausaleiksbarn í þessu krummaskuði.
Hættið þessu nú.
Ég vil ekki hljóma neikvæð varðandi þetta allt saman
en mér finnst samt að þið tvö ættuð að íhuga alvarlega
að reyna að eignast eitthvert líf.
Þú þarft ekki að hafa áhyggjur af okkur mömmu þinni
því félagslíf okkar hér er með miklum ágætum.
Það að labba yfir á kaffihúsið og fá sér túnfisksamloku
getur tæplega talist blómstrandi félagslíf.
Þetta var fyndið. Rosa fyndið.
Þið tvö eruð bara svo mikið inni í okkar málum þessa dagana.
Það var allt í lagi þegar við vorum krakkar í leiklistinni
en nú erum við David orðin fullorðin
og okkur finnst oft eins og við séum að...
Kafna. –Kafna, já.
Hættið þið nú. –Að kafna? –Já.
Við komum hingað til að tala um ykkur tvö.
Um hvað ætlaðirðu að tala?
Nú man ég það ekki lengur. –Ég man það ekki heldur.
Guð minn góður. –Takk fyrir það.
Því meira sem ég hugsa um það því meira hugsandi verð ég yfir því
hvort tilraunastarfsemi Davids á kynlífssviðinu
hafi kannski bara verið eitthvert tímabil.
Nei, það var ekki tímabil.
Hann var samt mjög áhrifagjarn þegar hann var í háskólanum.
Hann var sífellt að prófa nýja klippingu.
Þetta var ekki tímabil, John.
Þetta er rétt hjá krökkunum,
við tölum miklu meira um þau en ég kæri mig um.
Það er eitthvað við þennan bol sem slær mig alveg út af laginu.
Sæl og blessuð, hvað segið þið gott?
Hæ, Jocelyn! –Hæ, Moira.
Komið og setjist hjá okkur. –Hvað ertu að gera, Moira?
Ég reyni að vera félagslynd. Styddu mig í þessu.
Viljið þið ekki gera það? –Ha, jú, endilega. –Auðvitað.
Halló. –Halló. –Gaman að sjá ykkur.
Sko okkur, hérna erum við öll saman. –Já.
Við Jonathan vorum einmitt að tala um að það gæti verið svo gaman
að bjóða bæjarstjóranum og spúsu hans
í kokteila og skemmtilegheit í kvöld.
Já, einmitt. Í kvöld.
Því miður getum við það ekki.
Við ætlum að halda rosalegt partí í kvöld heima hjá okkur.
Við eigum von á fullt af fólki.
Þetta verður rosalegt.
Við erum samt laus öll önnur kvöld en bara ekki í kvöld.
Hæ.
Í nótt...
Var það ekki bara... –Það gerist bara einu sinni.
Bara svona leiftursnöggt. –Þetta var aðeins leiftur.
Leiftur og blossi.
Systir mín sagðist hafa... –Boðið mér heim til Teds, já.
Einmitt, hún bauð þér heim til Teds. –Já.
Ég fer beint héðan, viltu að ég komi við hjá þér
og sæki þig þegar ég verð búin?
Við getum farið saman. Það er ekki nema eðlilegt að við gerum það.
Hvers vegna skyldi það ekki vera það?
Nei, ég átti ekki við það.
Segjum það þá.
Já, það er bara fínt.
Við sjáumst þá bara þegar þú kemur.
Já.
Segjum það. Leiftur og blossi. Blossandi blossi.
Þú ert þögull í dag. –Er það?
Þú segir bara ekki neitt og það er pirrandi því mér leiðist.
Getum við ekki bara hugsað á meðan við vinnum?
Þurfum við alltaf að vera talandi?
Nú ertu alveg rosalega furðulegur og skrítinn.
Hvað er í gangi?
Hefurðu einhvern tíma verið í sambandi
þar sem þú hefur haldið fram hjá... –Já.
Í draumum þínum. –Hvað meinarðu?
Ef þú færð það í draumi eða yfir fötin þín er það ekki framhjáhald.
Þetta hefur samt gerst frekar oft að undanförnu
og þegar ég lít til hliðar og horfi á Twylu líður mér illa.
Ted ætlar að halda partí í kvöld og það gæti verið gaman
fyrir ykkur tvö að koma í það saman.
Ég held að það sé ekki sérstaklega góð hugmynd.
Fyrirgefið, en hvers konar samkunda er þetta sem þið ætlið að halda?
Samkunda?
Þetta er nú eiginlega bara svona kvöldskemmtun.
Hann er bara að fíflast.
Þetta er árlega Hawaii–kvöldið okkar.
Ananas, grís á teini og allt saman.
Grillið þið grísi? –Já. –Heldur betur.
Við erum með einn risastóran sem hangir inni í bílskúrnum.
Þetta hljómar eins og þetta verði mikið fjör.
Hvaða svíni þurfum við að slátra til að verða boðið í veisluna?
Hamingjan sanna. Við bjuggumst bara ekki við að þið Johnny vilduð koma.
Það þykir mér nú jaðra við ósvífni, Jocelyn.
Hvers vegna ætti okkur ekki að langa til
að mæta í þemapartí í garðinum hjá ykkur?
Einmitt.
Í fyrsta lagi þá eruð þið tvö dálítið...
Dálítið hvað?
Á háum hesti. Ég sagði það.
Við gerðum ekki ráð fyrir að þið kærðuð ykkur um
að skemmta ykkur með venjulegu fólki.
Venjulegu fólki?
Það var vegna venjulega fólksins sem Vídeóleiga Rose varð svona...
Vertu róleg, Moira.
Venjulegt fólk gerði okkur að því fólki sem við erum.
Hvað er ég að reyna að segja?
Við elskum venjulegt fólk. Við dýrkum venjulegt fólk.
Þá viljum við auðvitað endilega að þið komið.
Takk fyrir.
Svo það sé á hreinu þá drekk ég bara rauðvín.
Það er fínt.
Ég drekk bara rauðvín.
Alveg þangað til í gærkvöldi hélt ég að þú drykkir líka bara rauðvín.
Það var líklega rangt hjá mér.
Ég skil hvað þú ert að fara með þessu. Ég drekk rauðvín.
Ég drekk samt líka hvítvín. –Nú.
Stundum hef ég líka drukkið rósavín.
Eitt sumarið fyrir nokkrum árum prófaði ég rauðvín
sem hafði áður verið hvítvín. –Einmitt það.
Það varð frekar flókið.
Þú ert sem sagt opinn fyrir hvaða víni sem er.
Ég er hrifinn af víninu en ekki miðanum á flöskunni.
Er vit í því? –Já. –Gott.
Þetta er allt saman mjög nýtt fyrir mér
en svo fremi að þú hafir ekki velt þér á hliðina og grátið þig í svefn
geri ég ráð fyrir að allt sé í góðu á milli okkar.
Auðvitað gerði ég það.
Ég grét tímunum saman þarna í myrkrinu.
Við ættum að kaupa þessa. Hún er stærst.
Þetta er mjög nútímalegt, Ted. Hannaðirðu þetta sjálfur?
Ég vildi óska þess en ég fann vefsíðu þar sem maður getur keypt
heilar uppstillingar frá húsgagnaverslunum.
Þannig að þetta herbergi...
Kom bara hingað eins og það var.
Við erum í piparsveina– dyngjunni núna
og þarna er forstjóraborðstofan
sem ég keypti á svarta föstudeginum.
Það er ekkert annað. –Einmitt. –Vá.
Erum við einu gestirnir í partíinu? –Við bíðum enn eftir Mutt og Twylu.
Ég ætti að taka brauðbollurnar út úr örbylgjuofninum.
Við fáum heitar bollur.
Alexis sagði að þetta væri partí.
Þú hlýtur að hafa fengið rangar upplýsingar, David.
Þetta er matarboð. Mig langaði að kynnast vinum Alexis
og datt því í hug að við byðum nokkrum pörum í mat
og færum kannski í leiki.
Þið komuð! –Hvers vegna hefðum við ekki átt að gera það?
Kjóllinn þinn er æði, Twyla. Þú lítur út eins og blómarós.
Hvar eru allir? Ég hélt að þetta hefði átt að vera partí.
Þetta er bara svona lítið einkapartí.
Hver slökkti á Don Ho?
Aloha, Rose–hjón.
Nei, sko. Eru þetta ekki bara Schitt–hjónin sjálf?
Verið velkomin.
Jocelyn. –Moira.
Ég verð að segja þér að það er beinlínis hættulegt
að vera í þessum fötum í svona partíi.
Mig langar bara að þurrka mér um hendurnar á þeim.
Þú verður sífellt fyndnari.
Ég er samt ekki að grínast. Mig dauðlangar til þess.
Ég verð að spyrja þig, Moira. Er hárkollan gerð úr alvöruhári?
Mig langar bara til að klappa henni. –Ekki gera það.
Maureen vill ekki láta snerta sig. –Fyrirgefðu.
Ef ég segi ykkur leyndarmál, viljið þið lofa að segja engum frá?
Ég er nú ekki svo viss um það. Hvert er leyndarmálið?
Uss, Johnny.
Það er ég sem held uppi lögum og reglu hér í bænum
og ef þið ætlið að segja til mín verðið þið að segja það við mig.
Fíraðu upp í henni, Roley. Fíraðu upp í henni.
Ekkert mál, elskan.
Ég veit ekki hvort þið viljið taka þátt í þessu
því ég er viss um að það voru aldrei nein ólögleg efni
höfð um hönd í fínu matarboðunum ykkar.
Ólögleg efni? Haldið þið að við séum viðvaningar?
Við áttum vini í fíkniefnaeftirlitinu.
Þegar maður er í Róm... –Fjandinn sjálfur.
Nú má partíið byrja.
Ég ætla að fíra upp í ostagosbrunninum.
Gerðuð þið glæpafólkið samfélaginu eitthvert gagn í dag?
Við þvoðum bíl. –Þvoðuð þið bíl?
Réttarkerfið níðist aldeilis á afbrotamönnum nú til dags.
Ég hef oft velt fyrir mér um hvað þið tvö talið allan daginn.
Ekki neitt. Við tölum auðvitað en samt ekki um neitt merkilegt.
En um hvað talið þið? –Ekkert.
Það lá eitthvað illa á Mutt í dag og þess vegna töluðum við um það.
Þú sagðir mér ekki frá því að það hefði legið illa á þér í dag.
Þetta er mjög ljúffengt.
Ég átti ekki við það, Twy.
Það virtist bara sem hann hefði einhverjar efasemdir.
Takk, Stevie. Ég pantaði þetta frá Nevada og slapp við skattinn.
Um hvað efaðistu? –Ekki neitt.
Þegar lasanjað kemur hingað, er það þá frosið eða...
Ég skil ekki hvers vegna þér fannst þú ekki geta rætt það við mig.
Þetta var ekkert merkilegt.
Þess vegna talaði ég um það við Alexis.
Segðu mér eitt, Stevie. Hvað hafið þið David verið lengi...
Það er alveg splunkunýtt. –Nei, það er það ekki.
Það er það víst.
Vita þetta sem sagt allir? –Vita þeir hvað?
Þessi tvö hafa verið... –En smekklegt, Ted.
Fyrirgefðu, ég hélt að það vissu þetta allir. –Nei.
Þetta er allt í lagi.
Fyrirgefðu.
Ég hef umgengist þetta fólk áður. Ég kannast við alla.
Þú hefur aldeilis komið víða við hér í bænum.
Ég var með þessu fólki í fyrra lífi. Ég ætla að segja þér dálítið.
Ég er frá smábæ eins og þessum.
Nei, því trúi ég ekki. –Það er satt.
Í alvöru? Hvers vegna fórstu þaðan?
Ég gat ekki beðið eftir að losna. Ég var að deyja.
Hefurðu aldrei átt neina drauma um annars konar líf?
Maður hugsar auðvitað stundum um hvað ef?
Hvað ef ég hefði skráð mig í herinn?
Hvað ef Roland hefði ekki verið svona mælskur?
Hvað ef... Já, hvað ef?
Hvað ef ég hefði ekki verið valin Snædrottningin þegar ég var 16
og flutt til stórborgarinnar með ökukennaranum mínum?
Æðslegt. –Hvað ef ég hefði ekki farið á heimilissýninguna?
Hvað ef ég hefði ekki spurt að því hver hann væri,
þessi með augabrúnirnar sem splæsti drykkjum á alla?
Nú veistu það.
Hvað varð eiginlega um hugtakið einkalíf?
Nú heldur öll fjölskyldan þín að ég sé bara mella.
Það heldur alls ekki öll fjölskyldan að þú sért mella.
Þetta var bara skemmtilegt næturgaman.
Það kippir sér enginn upp við það.
Var það skemmtilegt? –Já.
Það var gaman. Það var skemmtilegt.
Já, það var það.
Besta vinkona mín var mella.
Hún giftist einum viðskipta– vininum á afmælinu mínu.
Það er rosalega svalt.
Þetta er ekki rétti tíminn, Twyla.
Ég held alls ekki að þú sért mella, Stevie.
Þú segir ekki orð allt borðhaldið
en núna bannarðu mér að tala um Trixie.
Fyrirgefðu. Mér finnst samt stundum eins og þú segir tóma vitleysu.
Er til einhver réttur tími til að tala um mellustand?
Ég er viss um að engum fannst skemmtilegt að sofa hjá Trixie.
Ég sagði aldrei að þetta hefði verið slæmt.
Vitið þið hvað ég held að sé að gerast hérna?
Ég held að allt sé að fara úr böndunum og ef þú, Alexis,
segir okkur hinum frá því sem þið Mutt töluðuð um
myndi það líklega hjálpa til.
Guð minn góður, Ted.
Við vorum bara að þvo bíl og tala um vonda drauma.
Það er eins og þú sért í vörn. –Ég er sammála.
Ég mundi allt í einu að ég þarf að vakna snemma á morgun.
Það kemur fólk snemma í fyrramálið til að tékka sig inn.
Það tékkar sig aldrei neinn inn. –Jú, á morgun. Snemma.
Þetta er mjög sérstakt heimili, Ted,
og við skulum endilega gera þetta aftur einhvern tíma seinna.
Værirðu til í að fylgja mér heim, David?
Við höfðum ekki lokið spjallinu okkar.
David! –Ekki.
Sonur minn býr sjálfviljugur í hlöðu úti í skóginum.
Hann gæti orðið næsti bæjarstjóri hér ef hann kærði sig um.
Sonur minn er pankynhneigður.
Ég hef heyrt talað um það. Ég veit hvað það er.
Það er að vera með blæti fyrir eldhúsáhöldum. –Nei.
Jú. –Nei.
En ég las mér til um það.
Nei, hann elskar alla.
Karla, konur, transkonur, og transkarla.
Ég er pabbi hans og ég vildi alltaf að hann lifði auðveldu lífi.
Ef það væri bara til eitt kyn væri allt kannski minna ruglingslegt.
Veistu það, Johnny að þegar málefni hjartans eru annars vegar
getum við ekki sagt krökkunum okkar hverja þeir eiga að elska.
Hver sagði þetta? –Þú. –Hvenær?
Þú varst að því. –Hvenær?
Núna. Þú varst að enda við að segja þetta.
Ég er sammála þér, við ráðum þessu ekki.
Ég er sáttur við það.
Takk fyrir að koma með mér.
Ég varð bara að komast í burtu.
Það var eins og við værum í sjónvarpsþættinum Parameðferð.
Voru þetta bara látalæti til að sleppa við að vera þarna?
Já, ég hélt að þú værir mér sammála.
Þú átt skilið Emmy–verðlaun fyrir þessa frammistöðu.
Takk fyrir. Mér finnst það líka.
Þú ert þá ekki öskureið við mig?
Nei og ég held að ég geti með sanni sagt að hvorugt okkar
hafi áður verið með spegil í loftinu.
Það er satt.
Þetta var fyndið.
Líka niðurlægjandi.
Ég sá mikið af líkama mínum og leist ekki alltof vel á.
Ég ætla reyndar í þessa átt.
Ég var að spá í hvort við ættum kannski að gera þetta aftur
til að halda okkur í æfingu.
Ég væri reyndar til í það til að ná fram meiri leikni.
Við förum þá líklega ekki í "Hver er ég"?
Af hverju sagði hann þetta? –Hjálpi mér hamingjan?
Hver fjandinn...
Ekki. Vertu bara kyrr.
Sæl aftur. Ætlið þið að eyða saman annarri nótt? –Pabbi.
Stevie, ég vona að þú sért skynsöm. –Guð minn góður.
Við höfum ekki efni á að eignast barn í augnablikinu
og hreinskilnislega hefur þú það ekki heldur.
Mér sýnist orðið tímabært að þið tvö komið ykkur í háttinn.
David, ég vil að þú vitir að ég styð þetta heils hugar.
Ekki endilega að þú sofir hjá stelpu þótt það sé fínt líka.
Ég væri alveg jafn sáttur við
að þú kæmir með einhvern af strákavinum þínum heim.
Um hvað ertu að tala?
Hafið mig afsakaða á meðan ég læt renna í bað
og sting hárblásaranum í samband.
Nei, Stevie.
Þú ert yndisleg stelpa. Alveg dásamleg.
Kannski svolítið gróf en ég er óðum að venjast því.
David minn, ég vil bara að þú vitir
að ég er sáttur við allt þitt hjásofelsi.
Ertu fullur?
Það er grasið. Hann reykti of mikið gras.
Kannski aðeins of mikið. –Hvað í fjandanum?
Fylgtu með tíðahringnum, skvísa.
Góða nótt.
–Góða nótt.
Íslenskur texti: Berglind Anna Sigurðardóttir